Έφη Σφυρή

Η Ευφροσύνη (Έφη) Σφυρή είναι Ελληνίδα πρώην αθλήτρια του Μπιτς βόλεϊ της πετοσφαίρισης και συγγραφέας.

Βιογραφικό 
Η Έφη Σφυρή γεννήθηκε στον Πειραιά στις 8 Ιανουαρίου 1971. Η καταγωγή της όμως είναι από τη Λιβαδειά. Είναι απόφοιτος της Τριτοβάθμιας Εκπαίδευσης Φυσικής Αγωγής και Αθλητισμού (ΤΕΦΑΑ). Υπηρέτησε στο στρατό και απολύθηκε με βαθμό υπαξιωματικού του Λιμενικού Σώματος. Κατέχει το Bachelor of Science στην Διοίκηση Επιχειρήσεων και Marketing στο Deree (Αμερικάνικο Κολλέγιο Αθηνών).

Βόλει 
Ξεκίνησε το βόλεϊ το 1984 και αμέσως άρχισε να ξεχωρίζει, όταν το 1986 κέρδισε το πρωτάθλημα κορασίδων. Από το 1987 έγινε μέλος της Εθνικής Κορασίδων, Νεανίδων και μετά Γυναικών. Ξεκίνησε να παίζει στην τοπική ομάδα της Άρτεμις, στον Κορυδαλλό. Σε ηλικία 18 χρονών, το 1989, πηγαίνει στον Παναθηναϊκό, όπου κατακτά σε 9 χρόνια, 6 πρωταθλήματα.

Μπιτς Βόλεϊ
Το 1994 έρχεται σε επαφή με το άθλημα του Μπιτς Βόλεϊ, με το οποίο και ασχολείται για 4-5 εβδομάδες κάθε καλοκαίρι μέχρι το ΄98, όπου θα ασχοληθεί επαγγελματικά πια, με μεγάλο στόχο την πρόκριση στην Ολυμπιάδα του Σίδνεϊ. Σχεδόν αμέσως συγκροτεί ζευγάρι με την Βάσω Καραντάσιου, και γίνεται αμέσως η πρώτη επαγγελματική ομάδα στην Ελλάδα, που έβαλε τα θεμέλια για την επαγγελματική συγκρότηση του αθλήματος και την περαιτέρω διάδοσή του. Αμέσως, όταν ακόμα δεν είχε επίσημα προπονητή ούτε είχε σταματήσει την σάλα, η Έφη με τη Βάσω κατέλαβαν την 4η θέση στους τελικούς του Πανευρωπαϊκού, του Μπιτς Βόλεϊ, το 1997, στο Ριτσιόνε της Ιταλίας. Αυτή μάλιστα ήταν κι η πρώτη μεγάλη επιτυχία του αθλήματος στην Ελλάδα. Ακολούθησαν πολλές μεγάλες επιτυχίες, όπως η κατάκτηση του Πανευρωπαϊκού στο Ξυλόκαστρο, η Ολυμπιάδα του Sydney, το Πρωτάθλημα Ευρώπης, η 3η θέση στο Παγκόσμιο της Ρόδου, τα Πανελλήνια Πρωταθλήματα καθώς και οι αξέχαστοι Ολυμπιακοί Αγώνες της Αθήνας. Το 2005 η Έφη Σφυρή, αναγκάζεται, λόγω τραυματισμών, να διακόψει προσωρινά τις αγωνιστικές της υποχρεώσεις.

Σχολή εκμάθησης του Μπιτς Βόλεϊ 
Η αγάπη της Έφης για το άθλημα που ανέδειξε και την ανέδειξε ήταν και ο λόγος, μετά το τέλος της αθλητικής της δραστηριότητας, να ιδρύσει μια νέα σχολή, την πρώτη σχολή εκμάθησης του αθλήματος στην Ελλάδα. Η σχολή ονόματι ως Vari Sports Club Beach Volley Academy by Efi Sfyri, βρίσκεται στην Βάρη και έχει ως στόχο να εκπαιδεύσει μικρούς και μεγάλους στο άθλημα. Μάλιστα όπως έχει πει η ίδια η Έφη Σφυρή έχει μαθητή ηλικίας άνω των 60. Στα εγκαίνια της σχολής ανάμεσα στους παρευρισκόμενους ήταν και το «έτερο» ήμισυ, η Βάσω Καραντάσιου.

Συμπαίκτριες 
 1994 – 2004  Βάσω Καραντάσιου

Αθλητική Δραστηριότητα 
Η Έφη Σφυρή έχει κατακτήσει πρωταθλήματα και σε βόλεϊ και σε μπιτς βόλεϊ. Έχει διακριθεί και με την φανέλα των Εθνικών ομάδων. Επιπλέον έχει δύο συμμετοχές σε Ολύμπιάδα και έχει στεφθεί δύο φορές πρωταθλήτρια Ευρώπης στο άθλημα της άμμου.

Πανελλήνια Πρωταθλήματα 
Η Έφη Σφυρή έχει κατακτήσει συνολικά 12 πρωταθλήματα Ελλάδας, τα 5 με την ομάδα του Παναθηναϊκού και τα 5 στην άμμο, με συμπαίκτρια τη Βάσω Καραντάσιου. Το 1986 και 1989 κατέκτησε το πρωτάθλημα με την ομάδα της, με την Άρτεμη Κορυδαλλού.

Στην Σάλα

 

Στην Άμμο

Διεθνείς Διακρίσεις

Συγγραφή 
Η Έφη Σφυρή έχει δηλώσει πως από πάντα της άρεσε η συγγραφή. Η πρώτη της απόπειρα έγινε το 2007 με το βιβλίο «Βeach Volleyball- μάθε το παιχνίδι στην άμμο», μέσα στο οποίο ανέλυε όλους  τους κανονισμούς, τεχνικές, τακτικές, ασκήσεις πάνω στο άθλημα του μπιτς βόλεϊ. Επιπλέον υπήρχε και πλούσιο φωτογραφικό υλικό. Το βιβλίο εκδόθηκε από τις Α-Ω Εκδόσεις. Η Έφη Σφυρή έχει στα άμεσα σχέδια της και δεύτερο βιβλίο το οποίο θα κυκλοφορήσει και στο εξωτερικό.

Βραβεία 
 Το 1987 βραβεύθηκε ως η μικρότερη αθλήτρια που αγωνίστηκε σε πανευρωπαϊκό πρωτάθλημα ενώ το 1989 βραβεύθηκε ως η καλύτερη κεντρική μπλοκέρ στο ευρωπαϊκό πρωτάθλημα. 
 Το 1990 ψηφίστηκε ως η καλύτερη πρωτοεμφανιζόμενη παίκτρια της χρονιάς. 
 Το 2001 αναδείχτηκε MVP Player Πανελλήνιου Πρωταθλήματος
 Το 2011 τιμήθηκε για την προσφορά της στον αθλητισμό από την Ε.Ο.ΠΕ 
 Το 2014 τιμήθηκε για την προσφορά της στον αθλητισμό από τον Σύνδεσμο Προπονητών Πετοσφαίρισης.

Παραπομπές

Πηγές 
 Επίσημος ιστότοπος
 Η Βασίλισσα του Ελληνικού Beach Volley
 Έφη Σφυρή: Έχω μαθητή 63 ετών

Ελληνίδες αθλήτριες της πετοσφαίρισης
Πετοσφαιρίστριες της εθνικής Ελλάδος
Πετοσφαιρίστριες ΠΑΟ
Έλληνες αθλητές της πετοσφαίρισης επί άμμου